Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 603

52. Összes leírt kihelyezés (január 1-jétõl a tárgyhó végéig) könyv szerinti nettó értéken Az 52. sorban kell szerepeltetni az adott év során a tárgyhó végéig behajthatatlannak minõsített, és leírt, illetve az egyéb okból — szerzõdés módosítás alapján elengedett és — leírt követelésnek a leírás elõtti könyv szerinti (nettó) értékét összesen és a részletezõ sorok szerinti bontásban. Az adatok alapvetõen ugyanarra a körre vonatkoznak, mint az 51. sor és részletezõ sorai, a leírt kamatkövetelések kivételével, mert ezeknek a könyv szerinti nettó értéke nulla. 53., 54., 55. Összes véglegesen eladott kihelyezés (január 1-jétõl a tárgyhó végéig) Az 53—55. sorokban kell szerepeltetni az adott év során a tárgyhó végéig véglegesen eladott — az eladás elõtt a mérlegben kimutatott — követelésállományt a megadott bontásban könyv szerinti bruttó értéken (53. sor részletezõ sorai), könyv szerinti nettó értéken (54. sor részletezõ sorai), valamint eladási értéken (55. sor részletezõ sorai). (A bármilyen okból kizárólag a 0-s számlaosztályban nyilvántartott követelések eladását itt nem kell jelenteni.) Az eladott követeléseket — a leírásokhoz hasonlóan — a nem pénzügyi vállalatoknál meg kell bontani hitel, valamint egyéb NEM hitel sorokra, s az egyéb soroknak kell tartalmazniuk a nem részletezett szektorokkal szembeni véglegesen eladott kihelyezéseket. Itt is külön kell kimutatni az adott év során a tárgyhó végéig — az eladás elõtt a rövid lejáratú hitelek között szerepelt — véglegesen eladott kamat és kamatjellegû jutalékkövetelések összegét.

Source: https://magyarkozlony.hu/hivatalos-lapok/6b038e509daeee29b2275a6cf65608172a3853cc/dokumentumok/47b4962e7c54005e374ebde698370337686c2412/letoltes